Diari Oficial de la Generalitat Valenciana


Sumari del DOGV 4975, del 31-03-2005 (2005/3233)

Informació pública de l'alternativa tècnica del programa d'actuació integrada de la unitat d'execució 18UER de Castelló de la Plana.
------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3233


Organisme emissor
:   Estructuras, Viviendas y Carreteras, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 18UER de Castelló de la Plana. [2005/A3233]
  
La mercantil Estructuras, Viviendas y Carreteras, SL, ha formulat una alternativa tècnica del programa d'actuació integrada per al desenvolupament de la unitat d'execució 18 UER del Pla General d'Ordenació Urbana de Castelló de la Plana (Castelló), integrada al seu torn per un estudi de detall, avantprojecte d'urbanització, projecte de reparcel·lació i memòria, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 i 48 de la mateixa llei, pertoca sotmetre l'esmentat programa, amb tota la documentació annexa, a informació pública durant un termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana.
  
L'esmentada documentació està protocol·litzada a la Notaria d'Inmaculada Nieto Aldea, a Castelló de la Plana (Castelló), carrer de Ruiz Zorrilla, número 2, 1a. Es fa constar que, durant el dit termini, les persones interessades en este procediment podran formular qualssevol al·legacions que convinguen al seu dret, així com alternatives tècniques a l'exposada al públic. Les al·legacions o alternatives que, si pertoca, es formulen seran presentades davant de l'Ajuntament de Castelló de la Plana.
  
La dita documentació, així com l'expedient administratiu, podran ser consultats a la referida Notaria, sol·licitant-ne l'exhibició de l'acta de protocol·lització dels dits projectes o una còpia seua, o bé, als locals de l'Ajuntament de Castelló de la Plana.
  
Finalment, mitjançant el present anunci, segons el que preceptua l'article 46, paràgraf quart i cinqué de l'esmentada Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies des de l'última publicació en el Diari Oficial de la Generalitat Valenciana. Durant l'esmentat termini podran formular-se les referides proposicions juridicoeconòmiques davant de l'Ajuntament de Castelló de la Plana. Una vegada haja finalitzat este segon termini, el següent dia hàbil, llevat que siga dissabte, cas en què caldria entendre el dia hàbil immediatament posterior, s'efectuarà l'acte d'obertura de pliques a l'Ajuntament de Castelló de la Plana.
  
Cosa que faig saber perquè se'n prenga coneixement i als efectes oportuns, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.